Vročanje dokumentov v elektronski obliki

Obveščamo vas, da je Inšpektorat Republike Slovenije za okolje in energijo vključen v Sistem za centralno e-vročanje SI-CeV.

SI-CeV omogoča vročanje na podlagi Zakona o splošnem upravnem postopku (v nadaljevanju ZUP) (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb), Uredbe o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22 in 135/22) in Pravilnika o ovojnici, vročilnici in drugih sporočilih za vročanje v upravnem postopku (Uradni list RS, št. 89/22).

ZUP v 86.a členu določa, da se vročitev dokumenta v elektronski obliki opravi na registriran elektronski naslov, razen če je oseba v postopku sporočila drug elektronski naslov varnega elektronskega predala ali drugega elektronskega predala.

Če se vročanje opravlja v drug elektronski predal, informacijski sistem za sprejem vlog, vročanje in obveščanje pošlje na telefonsko številko mobilnega telefona in v elektronski predal sporočilo, da je v informacijskem sistemu dokument, ki ga mora naslovnik prevzeti v 15 dneh in obvestilo o posledicah takega vročanja. Sestavni del sporočila na mobilni telefon je tudi enolična identifikacijska številka za prevzem dokumenta. Vročitev dokumenta je opravljena z dnem, ko naslovnik potrdi prevzem z enolično identifikacijsko številko.

Če naslovnik pri tovrstnem vročanju v 15 dneh od prejema sporočila v varni elektronski predal oziroma na telefonsko številko mobilnega telefona ne podpiše vročilnice oziroma ne potrdi prevzema dokumenta, se šteje, da je vročitev opravljena z dnem poteka tega roka.

Vljudno vas naprošamo, da v kolikor imate vzpostavljen varni elektronski predal, da nas obvestite o obstoju varnega elektronskega predala.

V kolikor nimate varnega elektronskega predala in želite, da vam vročamo dokumente na navadni elektronski predal, navedite elektronski naslov in številko mobilnega telefona, na katerega se bo pošiljala enolična identifikacijska številka za prevzem dokumenta.

**Spodaj podpisani** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sporočam Inšpektoratu Republike Slovenije za okolje in energijo podatke za potrebe vodenja postopka in vročanja dokumentov v elektronski obliki:

**varen elektronski naslov** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oz.

**drug elektronski naslov** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in

**telefonsko št. mobilnega telefona** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (za SMS potrditev prejema)

\_\_\_\_\_\_\_\_\_\_\_\_\_\_\_\_\_\_\_\_\_

(podpis)